แนวทางปฏิบัติการจัดการเรื่องร้องเรียนการทุจริต
ขั้นตอนแนวทางปฏิบัติการจัดการเรื่องร้องเรียนการทุจริตของเจ้าหน้าที่
1. ช่องทางร้องเรียน
· ประชาชนร้องเรียนด้วยตนเอง ณ สำนักงานเทศบาลตำบลสวนขัน
· ร้องเรียนผ่านหมายเลขโทรศัพท์ 075- 419177,หมายเลขโทรสาร 075 – 419177
· ศูนย์ประสานงานรับเรื่องร้องเรียน/ร้องทุกข์ เทศบาลตำบลสวนขัน
· ช่องทางออนไลน์ ได้แก่ เว็บไซด์ WWW.SUANKAN.GO.TH , เพจเฟสบุ๊ค เทศบาลตำบลสวนขัน , อีเมล์ office@suankan.go.th
2. ขั้นตอนการจัดการเรื่องร้องเรียนการทุจริตของเจ้าหน้าที่
     ขั้นตอนที่ 1 ศูนย์ประสานงานรับเรื่องราวร้องทุกข์ รับเรื่องร้องเรียน/แจ้งเบาะแสด้านการทุจริตและประพฤติมิชอบ จากช่องทางการร้องเรียนต่างๆ ตามข้อที่ 1
     ขั้นตอนที่ 2 ดำเนินการคัดแยกประเภทเรื่องร้องเรียน วิเคราะห์เนื้อหาของเรื่องร้องเรียน/แจ้งเบาะแสด้านการทุจริตและประพฤติมิชอบ
     ขั้นตอนที่ 3 สรุปความเห็นเสนอและจัดทำหนังสือถึงนายกเทศมนตรีตำบลสวนขัน พิจารณาลงนาม
     ขั้นตอนที่ 4 ส่งเรื่องให้หน่วยงานที่เกี่ยวข้องดำเนินการ หรือเสนอแต่งตั้งคณะกรรมการ/คณะทำงาน ตรวจสอบเรื่องร้องเรียน
     ขั้นตอนที่ 5 แจ้งผู้ร้องเรียน (กรณีมีชื่อ/ที่อยู่/หน่วยงาน ชัดเจน) ทราบเบื้องต้นภายใน 15 วัน
     ขั้นตอนที่ 6 เจ้าหน้าที่ศูนย์ประสานงานรับเรื่องร้องเรียน/ร้องทุกข์ เทศบาลตำบลสวนขัน รับรายงาน และติดตามความก้าวหน้า ผลการดำเนินงานจากหน่วยงานที่เกี่ยวข้องเสนอนายกเทศมนตรีตำบลสวนขัน
     ขั้นตอนที่ 7 ดำเนินการเก็บข้อมูลในแบบบันทึกเรื่องร้องเรียน เพื่อการประมวลผลและสรุปวิเคราะห์
     ขั้นตอนที่ 8 จัดทำรายงานสรุปผลการวิเคราะห์เสนอผู้บริหาร (รายปี)

	



